Storebarna: Vi digger mamma og pappa
- Vær tålmodig med oss, gi oss tid og ta våre meninger på alvor, oppfordrer ungdommene til sine fortvilte «storebarnsforeldre». - Vi skjønner jo at de er bekymret, det er helt naturlig. Foreldrene mine vet at de kan stole på meg, men jeg vet at andre lyver om hvor de skal, sier Amanda Florentina Marnburg (18), elev ved Lambertseter videregående skole. Klassekameratene Benjamin Uddmo Ask (18) og Caroline Sofie Jetteberg (18) nikker. De har alle fått med seg VG-journalist Guro Hoftun Gjestad sin kommentar hvor hun skriver om hvordan det er å være «storebarnsmor»: Om våkenetter, ungdom som ikke lenger vil snakke med deg, kaller deg stygge ord, og om vanskeligheten med å dele dette med andre. Kommentaren fikk en enorm respons fra foreldre landet rundt. De tre kjenner igjen beskrivelsene fra sine egne og vennenes liv. 18-åringene forstår godt at livet som storebarnsforeldre ikke er en dans på roser, men samtidig mener de det er viktig for tenåringene å kjempe for sin frihet. Og det er gjerne der skoen trykker i mange storebarnshjem, tror de. - Det kan være en mismatch mellom ungdom som vil ha sin egen arena og sitt eget liv, og foreldrene henger litt igjen i det der at de helst vil vite alt, sier Benjamin. - Jeg tror det er litt for mye av den snøftingen, at man for øyeblikket blir veldig opptatt av sin egen tilstand; man er sliten ,trøtt, sur og ditt og datt, fortsetter han. Vil du fortelle hva dine foreldre betyr for deg? Gjør det i portalen #måsideg, hvor VGs lesere hyller mennesker som har utgjort en forskjell i livene deres.Men til tross for at foreldrene kanskje føler seg som luft for barna, settes de stor pris på forsikrer Benjamin, Amanda og Caroline. Det er det at mange glemmer å vise og fortelle at de setter pris på foreldrene, men noen ganger er det bare litt vanskelig å vise det. - Noen ganger føler jeg meg veldig brydd når de kjøper noe til meg eller gjør noe stort for meg, da tenker jeg «hvordan skal jeg reagerer på dette?». Så da er det nok ikke alltid jeg er flink til å si takk for alt, men jeg prøver, innrømmer Benjamin. - Jeg tenker folk er flinke til å vise det på andre måter enn å si at de er glad i dem, det å si det kan føles litt kleint og føles litt unaturlig, sier Caroline. At norske tenåringer setter pris på foreldrene sine viser også tall fra NOVA-rapporten, som ble publisert den 11. august i år. Der svarte nemlig hele 70 prosent av ungdom i Norge at de er svært fornøyd med foreldrene sine. PROTOKOLL: Fortell oss om dine erfaringer som storbarnsforelder, eller les andres her!Mens høstsolen skinner ute, har skolerevy-øvelsen allerede startet for fullt inne på Lambertseter videregående skole. Det er mye som skjer i de tre ungdommens liv, spesielt nå som deres siste år på videregående står for tur. Og da er det jo lett å glemme storebarnsforeldrene som bekymrer seg hjemme, foreldrene som lurer på hva som skjer i livet til barna deres og som egentlig bare vil ta del. - Jeg er litt forskjellig når jeg er hjemme og når jeg er på skolen, dette er to helt ulike arenaer. Er jeg sliten når jeg kommer hjem og de vil vite alt om hvordan dagen har vært, så svarer jeg kanskje litt bryskt, sier Benjamin. Som oftest kommer den dårlige samvittigheten snikende. - Jeg føler veldig på det, men sier unnskyld etterpå. Krangler jeg med pappa, kan det gå veldig ut over han, sier Amanda. 18-åringene fra Lamberseter råder storebarnsforeldre til å gi tenåringene tid til å fortelle hvordan dagen har vært, til å la være å mase om å få et svar med en gang de kommer inn døren etter en lang skoledag. Og for all del - ikke lag et nummer ut av det om tenåringene ikke orker å fortelle. - Ofte blir det så dramatisk når de skal ta opp noe om forholdet mellom foreldre og barn. Om de aldri synes de får høre noe om hvordan det går, ikke klag over at du aldri få vite noe og at vi aldri forteller, men bare spør hvordan det går for tiden eller noe, sier Benjamin. De synes det er helt ok med grenser, selv om de ønsker mest mulig frihet. Men når barna blir store mener 18-åringene at både foreldre og barn kan vinne mye på å forhandle om grenser og regler, som for eksempel innetid. Kommentar:Den nye trassalderen- Ungdommene opplever at foreldrene har god oversikt over hvem de er sammen med og hvor de er, mange rapporterer at foreldrene kjenner vennene deres og foreldrene deres. Det er noen nettverk som er der og det vi vet er at disse er veldig viktige for å forebygge ungdomsproblemer - som utagerende forhold og kriminalitet og psykiske problemer, sier Anders Bakken ved Norsk Institutt for forskning om oppvekst, velferd og aldringforskningsleder (NOVA). Han er forskningsleder bak UNG-rapporten som ble publisert den 11. august i år. Og nei, alt var ikke bedre før, viser rapporten. - Jeg tror det er noe som har forandret seg mye de siste 20-30 årene. Det er tettere relasjoner og ungdommene er mer fornøyd og stoler mer foreldrene sine. Barn og unge kommuniserer mer og bedre med foreldrene enn før, sier Bakken. - På 70- og 80-tallet var det mye snakk om generasjonskløft, vår konklusjon er at den nå har klappet sammen, det er en liten generasjonskløft i dag. Unge kan snakke om mye de ikke kunne snakke om før. Her får han støtte av psykolog Peder Kjøs, som ikke er overrasket over konklusjonene i rapporten. - Løsrivelsesprosessen går som oftest bra, det er fordi voksne og barn er mer sammen enn før. Foreldrene er mer involvert i livet til barna sine enn for 20 år siden. Man kjenner dem bedre og da er man er ikke så mye bekymret, sier han. - Det store, gode rådet til begge parter er å holde kontakten; prat sammen og vær viktige deler i hverandres liv. Eksperter:Slik håndterer du «de store barna»Om ungdommen utagerer, er lite snakkesalige eller lite imøtekommende en periode, er det ikke nødvendigvis grunn til bekymring. - Det vi ser er at de er glade i foreldrene sine. Han mener det viktigste budskapet er at grunnleggende relasjoner må på plass når barna er små, bygge videre på det. - Det har skjedd en stor forandring på kort tid: Pappa er på banen. Flere ønsker å ha gode relasjoner til barna, det er viktig med tanke på ungdomstiden, være til stede hele veien. VG+:Slik unngår du «storebarnsfella»
En ny forskningsrapport viser at norsk ungdom er veldig fornøyde med sine foreldre. De bare glemmer å fortelle det.